მასწავლებლის მომზადების საგანმანათლებლო პროგრამა

(ინგლისურენოვანი)

2024

**სარჩევი**

[**შავი ზღვის საერთაშორისო უნივერსიტეტის შესახებ** 3](#_Toc171526581)

[მასწავლებლის მომზადების საგანმანათლებლო პროგრამა 4](#_Toc171526582)

# 

# **შავი ზღვის საერთაშორისო უნივერსიტეტის შესახებ**

შავი ზღვის საერთაშორისო უნივერსიტეტი (IBSU) 1995 წლიდან ეწევა სასწავლო და სამეცნიერო საქმიანობას. უნივერსიტეტი არის პირველი ინგლისურენოვანი საგანმანათლებლო დაწესებულება საქართველოში, რომელიც სწავლების სამივე საფეხურზე ახორცილებს პროგრამებს, როგორც ინგლისურ, ისე ქართულ ენებზე.

უნივერსიტეტში სწავლის მაღალ დონეს ადგილობრივი და მსოფლიოს სხვადასხვა ქვეყნიდან მოწვეული 200-ზე მეტი პროფესორი უზრუნველყოფს. შავი ზღვის საერთაშორისო უნივერსიტეტი სტუდენტებს უამრავ შესაძლებლობას სთავაზობს. კერძოდ: მრავალფეროვან საჯარო ლექციებს, სხვადასხვა დარგის ექსპერტებთან დისკუსიებს, ადგილობრივ თუ საერთაშორისო კონფერენციებში მონაწილეობას, იმიტირებულ სასამართლო პროცესებს, ბიბლიოთეკაში 25 000-ზე მეტ წიგნსა და მუდმივად განახლებად ელექტრონულ ლიტერატურაზე ხელმისაწვდომობას, 30-ზე მეტი განსხვავებული მიმართულების კლუბებში ჩართვას; სპორტის სხვადასხვა სახეობის ჩემპიონატში მონაწილეობას, სპორტდარბაზში, კალათბურთის მოედანზე, ღია და დახურულ სტადიონებზე ვარჯიშის შესაძლებლობას, ექსკურსიებს, პიკნიკებს, ლაშქრობებსა და სხვა კლასგარეშე აქტივობებს.

შავი ზღვის საერთაშორისო უნივერსიტეტის 4500-ზე მეტი კურსდამთავრებული უკვე ფლობს უნივერსიტეტის მიერ გაცემულ უმაღლესი განათლების დამადასტურებელი დიპლომს. IBSU-ს სტუდენტები აქტიურად სარგებლობენ გაცვლითი პროგრამებით. უნივერსიტეტს 24 ქვეყნის სასწავლო დაწესებულებასთან 70 მემორანდუმი აქვს გაფორმებული. IBSU ჩართულია Erasmus+-ისა და DAAD-ის პროექტებში.

**მისამართი: ქ. თბილისი, დავით აღმაშენებლის ხეივანი, მე-13 კმ, 2 საფოსტო ინდექსი: 0131**

**+995 32 2595006** [**contact@ibsu.edu.ge**](mailto:contact@ibsu.edu.ge)

**საკონტაქტო ინფორმაცია იხილეთ ბმულზე შესაბამისი პროგრამის განყოფილებაში** [**https://ibsu.edu.ge/ge/masters/**](https://ibsu.edu.ge/ge/masters/)

# **მასწავლებლის მომზადების საგანმანათლებლო პროგრამა**

|  |  |  |
| --- | --- | --- |
| საგანმანათლებლო პროგრამის სახელწოდება | მასწავლებლის მომზადების საგანმანათლებლო პროგრამა | |
| მისანიჭებელი კვალიფიკაცია: | არ ენიჭება | |
| პროგრამის მოცულობა კრედიტებით: | 60 კრედიტი | |
| სწავლების ენა: | ინგლისური | |
| პროგრამაზე დაშვების წინაპირობა: | პროგრამის აღების საშუალება ეძლევა ინგლისური ფილოლოგიის ნებისმიერ სტუდენტს სურვილის შემთხვევაში თუ მას დაფარული აქვს ინგლისური ფილოლოგიის პროგრამით გათვალისწინებული კურსები/საგნები არანაკლებ 90 კრედიტის მოცულობით. | |
| საგანმანათლებლო პროგრამის მიზანი: | მასწავლებლის მომზადების ინგლისურენოვანი საგანმანათლებლო პროგრამის მიზნები შეესაბამება შავი ზღვის საერთაშორისო უნივერსიტეტის მისიას, სტრატეგიულ მიზანს და თანხვედრაშია შრომის ბაზრის მოთხოვნებთან.  პროგრამის მიზანია მოამზადოს დაწყებითი, საბაზო და საშუალო საფეხურის ინგლისური ენის მაღალკვალიფიციური მასწავლებელები, რომელთაც გააჩნიათ თანამედროვე მოთხოვნებისა და სტანდარტების შესაბამისი ფართო ცოდნა და უნარ-ჩვევები; მასწავლებლებლები, რომელთაც შეუძლიათ პოზიტიური სასწავლო გარემოს შექმნა, მოსწავლეზე ორიენტირებული სასწავლო პროცესის დაგეგმვა, წარმართვა - შეფასება და პროფესიულ განვითარებაზე ზრუნვა. ყოველივე ეს კი უზრუნველყოფს მათ წარმატებით დასაქმებას და კონკურენტუნარიანობას ქართულ და საერთაშორისო შრომის ბაზარზე. | |
| სწავლის შედეგები | **ინგლისური ენის მასწავლებლის მომზადების ინგლისურენოვანი საგანმანათლებლო პროგრამის დასრულების შემთხვევაში კურსდამთავრებულებს ჩამოუყალიბდებათ სპეციალობისთვის აუცილებელი შემდეგი ზოგადი (ტრანსფერული) და დარგობრივი კომპეტენციები:** | |
| **ცოდნა და გაცნობიერება:** | 1. იცნობს, განასხვავებს და კრიტიკულად იაზრებს პიროვნების განვითარების და განათლების ძირითად თეორიებს და თანამედროვე ტენდენციებს, ზოგადი განათლების ეროვნულ მიზნებს, ჩარჩო დოკუმენტს და სასწავლო გეგმას, მდგრადი განვითარების მიზნებს და პრინციპებს და აცნობიერებს მათ მნიშვნელობას როგორც მოსწავლესა და შედეგზე ორინეტირებული სასწავლო პროცესის დაგეგმვასა და წარმართვისათვის ასევე პიროვნების ჩამოყალიბებაში, სოციალური და ბუნებრივი გარემოსადმი პასუხისმგებლობის მქონე მოქალაქის აღზრდაში.  2. იცნობს და განასხვავებს სასწავლო პროცესში დიფერენცირებული მიდგომების ძირითად პრინციპებს, კლასის მართვის, კონფლიქტების პრევენციისა და მოგვარების ეფექტურ სტრატეგიებს, კლასგარეშე საქმიანობის როლს და მნიშვნელობას მოსწავლეებისთვის მამოტივირებელი, კეთილგანწყობილი და ინკლუზიური სასწავლო გარემოს შესაქმნელად; იცნობს და ასახელებს სკოლაში თანამშრომლობითი კულტურის ჩამოყალიბების ძირითად ფაქტორებს და აცნობიერებს მის მნიშვნელობას საკუთარი პროფესიული განვითარებასა და სწავლა-სწავლების ხარისხის გაუმჯობესებაში;  3. იცნობს, განმარტავს და განასხვავებს სწავლა-სწავლების მრავალფეროვან სტრატეგიებს, შეფასების ტიპებს, პრინციპებსა და მეთოდებს ეროვნულ სასწავლო გეგმასთან მიმართებით რომელიც მოიაზრებს შეფასების კრიტერიუმების ჩამოყალიბება-შედგენას და ანალიზს.  4. ცნობს, განმარტავს და განასხვავებს პროფესიული განვითარების ძირითად პრინციპებს, ფორმებს და გზებს; განათლების თანამედროვე ტენდენციებს და კვლევებს, კვლევის მეთოდოლოგიას და მეთოდებს, რომელიც აუცილებელია განათლების დარგში მცირე მასშტაბის კვლევის ჩასატარებლად; |
| **უნარი:** | 5. იყენებს პიროვნების, განვითარებისა და განათლების თეორიებს სწავლებისას; ზოგადი განათლების ეროვნული მიზნების, სასწავლო გეგმის, სკოლის პრიორიტეტების და მოსწავლეების ასაკობრივი და ინდივიდუალური საჭიროებების გათვალისწინებით შეიმუშავებს სასწავლო გეგმას და გეგმავს გაკვეთილს და ხელს უწყობს მათი მოტივაციის ამაღლებას და საბაზისო აკადემიური და სოცილურ-ემოციური უნარების განვითარებას.  6. შეარჩევს და იყენებს სწავლა-სწავლების, კლასის მართვის მრავალფეროვან სტრატეგიებს, მოტივაციის ამაღლების სტრატეგიებს მოსწავლეთა ასაკობრივი, ინდივიდუალური საჭიროებების (მათ შორის სსსმ მოსწავლეების) და კულტურული მრავალფეროვნების გათვალისწინებით დადებითი სასწავლო გარემოს შესაქმნელად; ადგენს კონფლიქტების გამომწვევ მიზეზებს, კრიტიკულად აანალიზებს მათ შესაბამისი რეაგირებისთვის და ამყარებს კომუნიკაციას მოსწავლეებთან, კოლეგებთან და მშობლებთან მათი პრევენციის და მოგვარების მიზნით;  7. შეარჩევს და მიზნობრივად იყენებს მოსწავლეთა შეფასების მეთოდებს მოსწავლეების მიღწევების და პროგრესის შესაფასებლად; ადგენს შეფასების სქემებს და რუბრიკებს ობიექტური შეფასებისთვის, მოსწავლეების კოგნიტური და პიროვნული განვითარებისთვის ;მოიძიებს, შეარჩევს და ქმნის დამხმარე ბეჭდურ და ICT რესურსებს ეროვნული სასწავლო გეგმის, კონკრეტული კლასის და მოსწავლეების საჭიროებების გათვალისწინებით როგორც სწავლა-სწავლების ასევე შეფასების მიზნით;  8. მოიძიებს და იყენებს განათლების თანამედროვე კვლევებს და ტენდენციებს საკუთარი პროფესიული განვითარებისთვის, სასკოლო პრაქტიკის სრულყოფისთვის და დარგში მცირე ნაშრომის შესაქმნელად; შესაბამისი მხარეებისგან მიღებული უკუკავშირის შედეგად ახდენს საკუთარი პრაქტიკის კრიტიკულ ანალიზს, სუსტი და ძლიერი მხარეების იდენტიფიცირებას და განვითარების შესაბამისი ღონისძიებების დაგეგმვას; |
| **პასუხისმგებლობა და ავტონომიურობა:** | 9. აღიარებს და იცავს პროფესიული ეთიკის და აკადემიური კეთილსინდისიერების პრინციპებს;  10. ზრუნავს თავის აკადემიურ და პროფესიულ განვითარებაზე, ამჟღავნებს დამოუკიდებლად სწავლის, თვითორგანიზების და დროის მართვის უნარს. |
| სტუდენტის ცოდნის შეფასების სისტემა | შეფასების მიზანია ხარისხობრივად განსაზღვროს სტუდენტის სწავლის შედეგები აკადემიური პროგრამის მიზნებთან და პარამეტრებთან მიმართებაში. სტუდენტის ცოდნის შეფასება ხორციელდება ზეპირი და/ან წერილობითი ფორმით. სასწავლო კურსის/კომპონენტის მაქსიმალური შეფასება 100 ქულის ტოლია. შეფასება ითვალისწინებს შუალედურ და დასკვნით შეფასებას, რომელთა ჯამი შეადგენს 100 ქულას.  შეფასების სისტემა უშვებს:  ხუთი სახის დადებით შეფასებას:  1. (A) ფრიადი – 91-100 ქულა;  2. (B) ძალიან კარგი – 81-90 ქულა;  3. (C) კარგი – 71-80 ქულა;  4. (D) დამაკმაყოფილებელი – 61-70 ქულა;  5. (E) საკმარისი – 51-60 ქულა.  ორი სახის უარყოფით შეფასებას:  1. (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  2. (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.  შუალედური და დასკვნითი შეფასებებისთვის განსაზღვრულია მინიმალური კომპეტენციის ზღვარი. დასკვნითი შეფასების მინიმალური კომპეტენციის ზღვრის ხვედრითი წილი არ აღემატება დასკვნითი შეფასების 60%-ს.  შუალედური და დასკვნითი შეფასებების ქულობრივი განაწილება, მათი მინიმალური კომპეტენციის ზღვარი და შეფასების რუბრიკები გაწერილია შესაბამისი საგნის სილაბუსში.  კრედიტის მიღება შესაძლებელია მხოლოდ სტუდენტის მიერ სილაბუსით დადგენილი სწავლის შედეგების მიღწევის შემდეგ, ქვემოთ მოყვანილი აუცილებელი მოთხოვნების გათვალისწინებით:  ა) შუალედური და დასკვნითი შეფასებების მინიმალური კომპეტენციის ზღვრის გადალახვის შემთხვევაში;  ბ) საბოლოო შეფასების მაქსიმალური 100 ქულიდან მინიმუმ 51 ქულის მოგროვების შემთხვევაში.  დამატებით გამოცდაზე სტუდენტი დაიშვება იმ შემთხვევაში, თუ მან საბოლოო შეფასების მაქსიმალური 100 ქულიდან მოაგროვა 41 - 50 ქულა ან მინიმუმ 51 ქულა, მაგრამ ვერ გადალახა დასკვნითი შეფასებისთვის განსაზღვრული მინიმალური კომპეტენციის ზღვარი.  შუალედური და დასკვნითი შეფასებების კომპონენტების ფორმატი და შეფასების კრიტერიუმები განისაზღვრება თითოეული სასწავლო კურსის/პრაქტიკის სილაბუსის მიხედვით, მათი სპეციფიკის გათვალისწინებით და ზემოთ მოყვანილი კრიტერიუმების დაცვით. | |
| დასაქმების სფერო | პროგრამის გავლა ინგლისური ფილოლოგიის (ინგლისურენოვანი) საბაკალავრო პროგრამის კურსდამთავრებულებს შესაძლებლობას აძლევს დასაქმდნენ:  ● ზოგადსაგანმანათლებლო სკოლაში ინგლისური ენის მასწავლებელად (დაწყებითი, საბაზო და საშუალო საფეხური);  ● არაფორმალური განათლების სექტორი; | |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **#** | **სასწავლო კურსი / მოდული/ პრაქტიკა / კვლევითი კომპონენტი** | **სტატუსი** | **კრედიტების რაოდენობა** | **კრედიტების განაწილება სასწავლო**  **კურსებისა და სემესტრების მიხედვით** | | | | | | | | **საათების განაწილება** | | | | | | | **საკონტაქტო საათების რაოდენობა კვირაში** |
| **I ს.წ.** | | **II ს.წ.** | | **III ს.წ.** | | **IV ს.წ.** | | **საკონტაქტო** | | | | |  |  |
| **I სემესტრი** | **II სემესტრი** | **III სემესტრი** | **IV სემესტრი** | **V სემესტრი** | **VI სემესტრი** | **VII სემესტრი** | **VIII სემესტრი** | **ლექცია/კონსულტაცია** | **სემინარი/ჯგუფური მუშაობა/**  **პრაქტიკული სამუშაო** | **შუალედური გამოცდ(ა/ები)** | **დასკვნითი გამოცდა** | **სულ საკონტაქტო** | **დამოუკიდებელი მუშაობა** | **ჯამური საათები** |  |
| 1. | შესავალი განათლების მეცნიერებაში | სავალდებულო | **4** |  |  |  | 4 |  |  |  |  | 29 | 14 | 2 | 2 | 47 | 53 | 100 | 3 |
| 2. | შესავალი განათლების ფსიქოლოგიაში | სავალდებულო | **5** |  |  |  | 5 |  |  |  |  | 14 | 29 | 2 | 2 | 47 | 78 | 125 | 3 |
| 3. | ზოგადი განათლების სამართლებრივი საფუძვლები | სავალდებულო | **4** |  |  |  | 4 |  |  |  |  | 31 | 12 | 2 | 2 | 47 | 53 | 100 | 3 |
| 4. | კლასის მართვა | სავალდებულო | **4** |  |  |  |  | 4 |  |  |  | 17 | 26 | 2 | 2 | 47 | 53 | 100 | 3 |
| 5. | შეფასების მეთოდები და პრინციპები | სავალდებულო | **4** |  |  |  |  | 4 |  |  |  | 14 | 16 | 2 | 2 | 32 | 68 | 100 | 2 |
| 6. | ინგლისური ენის სწავლების მეთოდები და პრინციპები | სავალდებულო | **5** |  |  |  |  |  | 5 |  |  | 23 | 20 | 2 | 2 | 47 | 78 | 125 | 3 |
| 7. | განათლების ტექნოლოგიები და მასალების შემუშავება | სავალდებულო | **4** |  |  |  |  |  | 4 |  |  | 15 | 28 | 2 | 2 | 47 | 53 | 100 | 3 |
| 8. | სასწავლო პროცესის დაგეგმვა (TKT) | სავალდებულო | **5** |  |  |  |  |  |  | 5 |  | 16 | 27 | 2 | 2 | 47 | 78 | 125 | 3 |
| 9. | კვლევის მეთოდები და ტენდენციები განათლებაში | სავალდებულო | **5** |  |  |  |  |  |  | 5 |  | 22 | 23 | - | - | 45 | 80 | 125 | 3 |
| 10. | ინკლუზიური განათლება | სავალდებულო | **5** |  |  |  |  |  |  |  | 5 | 19 | 26 | 2 | 2 | 47 | 78 | 125 | 3 |
| 11. | სასკოლო პრაქტიკა I | სავალდებულო | **5** |  |  |  |  |  |  | 5 |  | 18 | 40 | 0 | 2 | 60 | 65 | 125 | 4 |
| 12. | სასკოლო პრაქტიკა II | სავალდებულო | **5** |  |  |  |  |  |  |  | 5 | 18 | 40 | 0 | 2 | 60 | 65 | 125 | 4 |
| 13. | ფსიქოლოგიის საფუძვლები | არჩევითი[[1]](#footnote-1) | **5** |  |  |  | 5 |  |  |  |  | 15 | 13 | 2 | 2 | 32 | 93 | 125 | 2 |
| 14. | ინტერკულტურული განათლება | არჩევითი | **5** |  |  |  |  |  |  |  | 5 | 13 | 15 | 2 | 2 | 32 | 93 | 125 | 2 |
| 15. | შესავალი განათლების სოციოლოგიაში | არჩევითი | **5** |  |  |  |  |  |  |  | 5 | 16 | 12 | 2 | 2 | 32 | 93 | 125 | 2 |
| **სულ** | |  | **60** |  |  |  | **13** | **8** | **9** | **15** | **15** | **280** | **329** | **24** | **24** | **669** | **1081** | **1750** | **43** |

1. *არჩევითი საგნების სემესტრები მითითებულია პირობითად წინაპირობების დაცვით* [↑](#footnote-ref-1)